Atlantska burnica
Atlantska burnica (lat. Pterodroma incerta) je morska ptica iz porodice zovoja, endem južnog Atlantskog oceana.

Stanište i prehrana
Gnijezdi se u ogromnim kolonijama na otocima Tristan da Cunha i Goughu, a njen raspon kretana obuhvaća morske površine od Brazila do Namibije. Većinom se hrani lignjama, koje prema nekim znanstvenim istraživanjima zauzimaju 87% njezine prehrane. Nekad se hrani i ribama iz porodice Myctophidae, jer se noću uzdižu na površinu, kao i rakovima.

Ugroženost
Iako postoji velik broj jedinki ove vrste, s procjenom od 5 milijuna jedinki u cijelom svijetu, IUCN je ovu vrstu klasificirao kao ugroženu. Vrsta je ograničena na samo dva otoka na kojima se pari i gnijezdi, a broj jedinki se smanjuje zbog pretjeranog izlova organizama koijma se inače hrani. Posljednje studije ukazuju da je vrsta ugrožena introdukcijom kućnog miša u areal gniježđenja. Miševi, naime, napadaju mladunčad ovih ptica što im drastično smanjuje populaciju.

U prošlosti je bila klasificirana kao osjetljiva vrsta. Istraživanja su dokazala veliki utjecaj predacije miševa na ovu vrstu, pa je ona od 2008. klasificirana kao ugrožena.

Reference

Zovoji